open-index/open-wikipedia-markdown huggingface dataset:
קינג

**קִינְג** (באנגלית: **King**) פירושו **מלך**; זהו שם משפחה נפוץ שמקורו אנגלי או סקוטי

קטגוריה:שמות משפחה אנגליים
פיינגולד

**פיינגולד** (בכתיב יידי: **פיינגאלד**; בגרמנית: **Feingold**) הוא שם משפחה יהודי שפירושו זהב איכותי.

קטגוריה:שמות משפחה
קטגוריה:שמות משפחה אשכנזיים
מסטיסלאב הראשון, נסיך קייב

**מסטיסלאב הגדול** (ברוסית: **Мстислав**; 1 ביוני 1076- 14 באפריל 1132), בנו של ולדימיר השני, היה נסיך קייב בשנים 1125–1132 והנסיך האחרון של המדינה המאוחדת ששלט על רוב שטחה. הנסיכים שבאו אחריו שלטו למעשה בנסיכות קייב בלבד ללא שליטה על הנסיכויות הרוסיות האחרות.

## חיו
מסטיסלאב נולד בשנת 1076. כבר בגיל 13 התמנה לנסיך נובגורוד שבה שלט בשתי תקופות: 1088–1093 ו-1095–1117. בתקופה זו הוכיח מנהיגות וחיזק את מעמדה של העיר. בשנים 1093–1095 היה נסיך רוסטוב. היה לו תפקיד מפתח במאבק הצבאי של אביו נגד אולג, נסיך תמותרקן. בקרב שנערך בשנת 1096 ניצח מסטיסלאב את הכוחות של אולג ובניו והם נמלטו מרוסיה.

בשנים 1117–1125 היה נסיך פריאסלאבל. עם מות אביו הפך נסיך קייב. השטחים בשליטתו לא היו החלק העיקרי של שטחי רוס של קייב, וארבעת אחיו הצעירים קיבלו לידיהם שטחים גדולים. תוך מספר שנים, כתוצאה ממלחמות פנימיות, עברו ערים חשובות אחדות לשליטתו.

בשנים 1125 ו-1127, תוך מלחמות עם נסיכות פולצק, השתלט על הנסיכות.

במדיניות החוץ המשיך בדרכו של אביו. הוא עשה כמה מהלכים צבאיים מוצלחים מול הקומנים. מערכות צבאיות שניהל בארצות הבלטיות ובליטא לא היו מוצלחות.

מסטיסלאב נפטר ב-14 באפריל 1132 ואחיו ירופולק הפך לנסיך קייב. בניו של מסטיסלאב ובני דודיו לא הכירו בעליונות של נסיך קייב והמדינה המאוחדת למעשה הפסיקה להתקיים.

## ילדים
מאשתו קריסטינה, בתו של אינגה הראשון, מלך שוודיה:
* אינדבורגה מקייב - התחתנה עם אציל דני
* מלפרידה - התחתנה עם זיגורד הראשון, מלך נורווגיה
* אבפרקסיה - התחתנה עם בן של קיסר האימפריה הביזנטית
* וסבולוד, נסיך נובגורוד
* מריה, התחתנה עם וסבולוד השני, נסיך קייב
* איזיאסלאב, נסיך קייב
* סוויאטופולק, נסיך נובגורוד
* רוגנדה
* קסניה

מאשתו בת אצולה מנובגורוד:
* ולדימיר, נסיך קייב
* איבפרוסיניה התחתנה עם גזה השני, מלך הונגריה

## קישורים חיצוניים

קטגוריה:נסיכי קייב
קטגוריה:ילידי 1076
קטגוריה:נפטרים ב-1132
לואר איסט סייד

ה**לואר איסט סייד** (באנגלית: **Lower East Side** - "הצד המזרחי התחתון") היא שכונה בצידו הדרום מזרחי של רובע מנהטן בעיר ניו יורק, במדינת ניו יורק שבארצות הברית. אזור הלואר איסט סייד נודע בעיקר כמרכז מהגרים יהודים שהגיעו לאמריקה ממזרח אירופה.

גבולות השכונה הם הרחובות אלן, מזרח רחוב האוסטון, אסקס, קאנאל, אלדרידג' (Eldridge Street), מזרח ברודוויי ורחוב גרנד.

השכונה הייתה שכונת פועלים ענייה בראשית המאה ה-20, והפיכתה לאתר שימור לאומי של ארצות הברית בשלהי המאה ה-20 הביאה לשיקום השכונה.

מדרומית לשכונה נמצאת שכונת צ'יינהטאון, ממערבית לה שכונת נוליטה ומצפון לה שכונת האיסט וילג' (אשר בעבר נחשבה לחלק מהלואר איסט סייד).

## היסטוריה
הלואר איסט סייד היא אחת השכונות הוותיקות ביותר בעיר ניו יורק. אזור זה היה מאז הקמתו שכונת פועלים ענייה, אשר מרבית תושביה היו מהגרים חדשים שהגיעו אל העיר. קבוצות אתניות רבות התגוררו בשכונה ובהם מהגרים מאיטליה, פולין, אוקראינה וגרמניה.

אזור הלואר איסט סייד נודע בעיקר כמרכז מהגרים יהודים שהגיעו לאמריקה ממזרח אירופה. האוכלוסייה היהודית של השכונה עזבה אותה באמצע המאה ה-20, בשל העלייה ברמת החיים של המהגרים, אולם שרידים של יישוב יהודי זה ניתן לראות בחנויות לאורך רחוב הסטר , רחוב אסקס , רחוב דלאנסי  ורחוב גרנד . בשכונה ממוקמת ישיבה אורתודוקסית ומקווה וכן חנויות יודאיקה ומעדניות המגישות אוכל יהודי - שהידועה שבהם היא המעדניה של כץ.

בשלהי המאה ה-19 ובראשית המאה ה-20 התפתחה בשכונה תרבות יידיש ענפה שכללה תיאטראות רבים לאור מקטע השדרה השנייה העובר דרך השכונה. אזור זה נודע כ"ברודוויי הידית" ('Yiddish Broadway') בשל מספר התיאטראות הרב.

בשכונה מספר רב של בתי כנסת ובהם בית הכנסת ביאליסטוקר , בית המדרש הגדול, בית הכנסת אלדריג', בית הכנסת מזריץ' , קהילת חתם סופר , בית הכנסת קהילה קדושה יאנינה (בית הכנסת היווני היחיד ביבשת אמריקה), ומרכז אורסאנז - בית הכנסת הרביעי הכי עתיק בארצות הברית. בנוסף, מתיבתא תפארת ירושלים, ישיבתו של הרב משה פיינשטיין נמצאת בשכונה.

במחצית השנייה של המאה ה-20, עם התיישבות אוכלוסייה בנגלית בשכונה נבנה בה מקדש בודהיסטי. האוכלוסייה הסינית הרבה שהתיישבה באזור רחוב דלאנסי  ורחוב אלן  הביאה להקמת צ'יינהטאון של העיר.

בראשית המאה ה-21 הפכה השכונה לשכונה פופולרית, ונפתחו בה מסעדות וחנויות יוקרה רבות, וכן גלריות אמנות רבות.

תמונה:Katz's_Delicatessen.jpg|המעדניה של כץ
תמונה:LowerEastSideTenements.JPG|בית דירות אופייני
תמונה:WSTM Team Dustizeff 0087.jpg|בית הכנסת מזריץ'


## קישורים חיצוניים

* מדריך מקורות ללואר איסט סייד
* פרופיל השכונה
* סיור מודרך באתרים היהודיים של ה"לואר איסט סייד", באתר מגזין "ניו יורק"
* תצלומים של השכונה ותצלומים היסטוריים
* 

## הערות שוליים

*
קטגוריה:מנהטן: שכונות
מנגינת הלב 2

"**מנגינת הלב 2**" הוא אלבום אוסף משולש בעל שני חלקים משירי עפרה חזה. אלבום אוסף זה הוא הרביעי של חזה, והוא יצא לאחר מותה ב-31 במרץ 2004, כאלבום אוסף הממשיך את חלקו הראשון בעל אותו השם, מנגינת הלב. האלבום מכיל את מיטב שיריה של חזה.

האלבום יצא תחת חסותה של חברת התקליטים "הד ארצי", בדומה למנגינת הלב. עם זאת, בשונה מאלבום האוסף הראשון שהכיל שירים שהוקלטו במסגרת "הד ארצי", שם הוקלט חלק גדול מיצירתה, נעשה שיתוף פעולה עם "פונוקול" ו"NMC", חברות תקליטים שמחזיקות אף הם בחומרים של חזה.

## רקע והפקה
אלבום האוסף מכיל בתוכו שירים בסגנון הפופ, הזמר העברי, רוק קל, מוזיקת עולם, וכולי. להבדיל מחלקו הראשון של "מנגינת הלב", החלק השני מתמקד יותר בחומרים גנוזים, לרבות האלבום הגנוז "Queen in Exile" מ-1995, להיטים נוספים של חזה שלא יכלו להיכנס לחלקו הראשון של האוסף שיצא עם פטירתה מסיבות שונות וכן אלבום הופעה של חזה משנת 1990 בפסטיבל הג'אז במונטרה. אלבום ההופעה היה האלבום האחרון של חזה שהופץ עוד בחייה בעולם, בשנת 1998, אך זאת הפעם הראשונה שהאלבום במלואו מופץ לקהל הישראלי.

את אלבום האוסף חותם השיר "Nous N'irons Plus", גרסתו הצרפתית של השיר "מנגינת הלב", שעל שמו נקרא אלבום האוסף.

בסך הכל מכילים כל אלבומי סדרת "מנגינת הלב", למעלה מ-40 שירים שאותם חזה הקליטה ושרה במהלך כל הקריירה שלה.

## קישורים חיצוניים

*מנגינת הלב 2 באתר Discogs

## הערות שוליים

קטגוריה:אלבומי עפרה חזה
קטגוריה:אלבומי המשך
קטגוריה:אלבומים בעברית
קטגוריה:אלבומי רוק קל
קטגוריה:אלבומי חברת הד ארצי
פסטיבל מדע

**פסטיבל מדע** הוא אירוע בו הדגמות והפעלות רבות בעלות זיקה למדע וטכנולוגיה על היבטיהם השונים. לרוב, פסטיבלי מדע מוכוונים לילדים ובני נוער במטרה לחשוף אותם לפליאה וידע בכלים ודרכים שאינן נהוגות או נגישות ביום יום. בפסטיבלים אלו מתקיימות פעילויות רבות כגון הרצאות, תצוגות, סדנאות יצירה והדגמות חיות של ניסויים שונים, סיורים מודרכים ואף פאנלים הדנים בנושאים מדעיים שונים. כל זאת במטרה לערב את הציבור הרחב במחקר מדעי על פניו השונים של המדע. מרבית פסטיבלי המדע הם אירועים שנתיים ומשכם מיום ועד שבוע.

## פסטיבלי מדע בישראל
***[[פסטיבל המדע של מכון ויצמן למדע]]**: מתקיים מדי שנה, החל משנת 2000. הפסטיבל מוקדש למדע, תרבות וטכנולוגיה, והוא כולל תצוגות, תחרויות, מופעים, סדנאות, תצפיות, תערוכות, סיורים, הרצאות והדגמות המיועדות לילדים, בני נוער ומבוגרים. הפסטיבל מאורגן בידי מכון דוידסון לחינוך מדעי, המאגד את הפעילויות החינוכיות של מכון ויצמן למדע. 
***פסטיבל המדע של [[בית יציב]]**: מתקיים מדי שנה, החל משנת 2007, בחול המועד סוכות. הפסטיבל מוקדש למדע עם דגשים בנושאי אסטרונומיה, פיזיקה, כימיה וביולוגיה. הפסטיבל כולל תצוגות, סדנאות יצירה, תצפיות אסטרונומיות והדגמות רבות המיועדות לילדים בני נוער ומבוגרים. הפסטיבל מאורגן על ידי צוות מרכז האסטרונומיה של בית יציב ומרכז אילן רמון לנוער שוחר פיזיקה הממוקם באוניברסיטת בן-גוריון בנגב.
***[[ליל המדענים והמדעניות האירופי]]**: אירוע שהועתק מנוהג באוניברסיטאות ברחבי אירופה. בישראל מתקיים משנת 2007 בחסות משרד המדע והטכנולוגיה והאיחוד האירופי. האירוע נערך מדי שנה בסמיכות ל-25 בספטמבר. בלילות אלו מתקיימות פעילויות מגוונות המכוונות לקהל בוגר יותר ממרבית פסטיבלי המדע, בין השאר שיחות עם מדענים והרצאות המיועדות לקהל הבוגר. מטרתם לחשוף את הציבור הרחב אל תחומי המחקר המדעי השונים והחידושים בהם ולעורר עניין בנושאים אלו. 
***פסטיבל נתיבי החלל**: בנתיבות התקיים לראשונה ב-1 באפריל 2009 במסגרת פרויקט 100 שעות אסטרונומיה של שנת האסטרונומיה הבינלאומית בשיתוף עם מרכז אילן רמון לנוער שוחר פיזיקה. הפעלות הפסטיבל חולקו בין אתרים שונים בעיר וכללו תצפיות אסטרונומיות, הפעלות פלנטריום, הצגה וסדנאות בנושאי חלל, פיזיקה וכימיה.

## קישורים חיצוניים

*פסטיבל המדע במכון ויצמן
*פסטיבל המדע בבית יציב
*כתבה על פסטיבל נתיבי החלל
* 

קטגוריה:מדע פופולרי
מדע
קלרה קלאק

**קלרה קלאק** (באנגלית: **Clara Cluck**) היא דמות של תרנגולת מואנשת שהופיעה החל משנת 1934 בסרטי ההנפשה של חברת וולט דיסני. הופעתה הראשונה הייתה בסרט הקצר "ההתרמה לבית היתומים" בו כיכבה דמותו של מיקי מאוס. הדמות שבה והופיעה בספרי הקומיקס בכיכובו של דונלד דאק, בהם גילמה את חברתה של דייזי דאק. קלרה הייתה חלק בחבורת האסם המקורית של מיקי מאז תחילת הקריירה שלו, אם כי היא נראית לעיתים רחוקות יותר מאשר קלרבל הפרה והוראס הורסקולר. 

צורת השירה שלה הייתה אמורה להיות פרודיה לבל קנטו, סגנון שירת אופרה פופולרית בתקופת הופעתה. וחלק מהאריות שלה מעוצבות בבירור על פי אלו של טוסקה. 

## הופעות

### במדיה
ייתכן ודמותה הופיעה לראשונה בסרט הקצר "התרנגולת הקטנה והחכמה" שיצא לאקרנים בשנת 1934. סברה זו מבוססת על העובדה ששתי הדמויות דובבו על ידי פלורנס גיל, אולם הדמיון הפיזי בין הדמויות מועט מאוד. עם זאת, בהופעתה הראשונה ב"ההתרמה לבית היתומים", דמותה של קלרה קלאק מוצגת כדיווה וזמרת אופרה, מאפיינים שהיא תמשיך בהם עד הסוף.

למרות שהיא לא הופיעה פיזית בסרט, קטע אחד ב"הדרקון העקש" (1941) הראה סשן הקלטת קול עבור קלרה (על ידי פלורנס גיל), שרה עם דונלד דאק (על ידי קלרנס נאש), הקלטה שהשחקנים ערכו מחדש מתוך הסרט "מיקי מאוס באופרה" (1936).

ההופעה הגדולה האחרונה שלה הייתה כאחת מחברי הלהקה ב"שעת המוזיקה". באופן מוזר, למרות שהיא נראית בסצנות החזרות בהתחלה, היא לא נראית בסצנות ההופעה בסוף.

כמו רוב הדמויות של דיסני, היא זכתה להופעות קמאו בסרטים "חג שמח מיקי מאוס" ו"מי הפליל את רוג'ר רביט". היו לה מספר הופעות ב"עבודות מיקי מאוס", שם היא מוצגת כשכנתה של דייזי דאק. היא הופיעה מדי פעם בסדרת הטלוויזיה "בית העכבר", שבאחד הפרקים, "Double Date Don", היא התאהבה בדונלד דאק ורדפה אחריו באגרסיביות כדי לנשקו, הכריחה אותו לרקוד עימה, לבשה שמלות והצטלמה בצורה פרובוקטיבית כדי לפתות אותו. בשלב מסוים היא אפילו תפסה את דונלד ונישקה אותו על השפתיים בכוח, אך עם זאת בלהט. היא כמעט רימתה את דונלד להתחתן איתה אבל דייזי עצרה את החתונה בזמן.[ממוזער|קלרה קלאק מתוך הסרט [מיקי מאוס באופרה, 1936]]

### קומיקס
למרות היעדרותה במדיות של דיסני, קלרה נשארה דמות משנה מרכזית ביקום הקומיקס של דיסני. היא נראית לרוב עם צוות הדמויות "הקלאסיים" של דיסני. ברוב העיבודים, היא נראית מדברת באופן רגיל, בשונה מהקרקורים שלה בסרטים המצוירים. קלרה קלאק מוצגת בדרך כלל כאחת מחברותיה הטובות של דייזי, והיא נראית יוצאת לדייטים עם גאס גוס (Gus Goose) במעט מאוד הזדמנויות, ובהופעתו הראשונית של פנצ'יטו פיסטולס (Panchito Pistoles) היא הייתה מושא חיבתו. בנוסף היא הופיעה במספר קומיקסים של דיסני מאת קארל בארקס, כשבפעם אחת היא מזמינה את חברה ללול, רוקהד רוסטר (Rockhead Rooster), להתלוות אליה לדאבל דייט עם דונלד ודייזי. רוקהד הופיע מאוחר יותר בתור החבר של קלרה במספר קומיקסים עדכניים יותר של דיסני.

### משחקים
קלרה ערכה הופעת קמאו במשחק הווידאו "Kingdom Hearts II" יחד עם דמויות רבות אחרות של דיסני כמו קלרבל הפרה והוראס הורסקולר כאחת מאזרחי העולם.

### פארקים ואתרי דיסני
קלרה קלאק נראתה במופעים ובמצעדים בפארקים ואתרי נופש של דיסני, כמו במצעד ליל כל הקדושים "Mickey's Boo to You" ובקבלת פנים נדירה בממלכת הקסם שבדיסניוורלד.

## פילמוגרפיה

## קישורים חיצוניים

## הערות שוליים

קטגוריה:בעלי חיים בדיוניים
קטגוריה:דמויות ממיקי מאוס
קטגוריה:תרנגולים בתרבות
המעדנייה של כץ

שמאל|ממוזער|250px|חזית המעדנייה בשעות הערב.
שמאל|ממוזער|250px|פנים המסעדה
**המעדנייה של כץ** (באנגלית: **Katz's Delicatessen**, "**כץ דליקטסן**", ובקיצור **Katz's Deli**, "**כץ דלי**") היא מעדנייה המגישה אוכל בסגנון המטבח היהודי המזרח-אירופי (אף שהמסעדה אינה כשרה). המסעדה ממוקמת ברחוב האוסטון בשכונת הלואר איסט סייד שברובע מנהטן בעיר ניו יורק.

לצד מוסדות מזון היסטוריים אחרים: מפעל המזון של "סטרייט'ס" ומאפיית הקניש של יונה שימל, המעדנייה היא אחד השרידים להיסטוריה היהודית של הלואר איסט סייד.

המעדנייה נוסדה בשנת 1888, ומאז הפכה לשם דבר בסגנונה ולאתר תיירות פופולרי. המסעדה ידועה בכריכי נקניק הפסטרמה שלה, שנחשבים לטובים ביותר בניו יורק.

מדי שבוע מוכרת המעדנייה כ-2,200 ק"ג קורנד ביף, כ-1,400 ק"ג סלמי וכ-12,000 נקניקיות.

למעדנייה שיטה ייחודית להזמנת אוכל. כל סועד מקבל כרטיס, מזמין אוכל והמוכר ממלא בכרטיס את מחיר הפריט שהוזמן. התשלום מבוצע ביציאה מהמעדנייה, כשכל סועד חייב להחזיר את הכרטיס שקיבל, אפילו אם הוא ריק. כרטיס שאובד גורר קנס.

## התמיכה בצבא ארצות הברית
במהלך מלחמת העולם השנייה יצאה המעדנייה במיזם פרסומי לתמוך בחיילי צבא ארצות הברית על ידי רכישה ומשלוח של נקניקי סלמי לחיילים. מיזם זה עדיין פעיל, וכיום נשלחים הנקניקים לחיילים בעיראק ובאפגניסטן. הסיסמה "שלח סלמי לחייל בצבא" (send a salami to your boy in the army) הפכה לשם דבר בתקופת מלחמת העולם, ואף אוזכרה בשירו של טום לרר "להתראות אמא" (So Long Mom).

## אזכורים תרבותיים
[250px|ממוזער|השלט המצביע על השולחן בו צולמה הסצנה מהסרט [כשהארי פגש את סאלי]]
המעדנייה הופיעה בסרט "כשהארי פגש את סאלי", ובה התרחשה הסצנה המפורסמת שבה מג ראיין מזייפת אורגזמה  אל מול בילי קריסטל, ואסטל ריינר אומרת: "אני אזמין את מה שהיא אוכלת" (I'll have what she's having). בעקבות זאת, על השולחן שאליו ישבו בני הזוג בסצנה מופיע הכיתוב "כשהארי פגש את סאלי... נקווה שתזמיני מה שהיא הזמינה!" ().

במעדנייה צולמה סצנת הפגישה של ג'וני דפ עם סוכני ה-FBI בסרט "דוני בראסקו".

## קישורים חיצוניים

* 

* תיאור המסעדה במגזין סייד דיש 
* תיאור המעדנייה 
* 

## הערות שוליים

קטגוריה:לואר איסט סייד
קטגוריה:ניו יורק: מסעדות
קטגוריה:המטבח האשכנזי
קטגוריה:יהדות ניו יורק
בייטוללה מחסוד

**בייטוללה מחסוד** (בערבית: **بیت الله محسود**; 1974 – 5 באוגוסט 2009) היה מנהיג ארגון הטליבאן הפקיסטני והמבוקש מספר 1 בפקיסטן, עד מותו ב-5 באוגוסט 2009 במתקפת טילים אמריקאית בסמוך לגבול עם אפגניסטן.

## ביוגרפיה
מחסוד נולד בכפר במחוז באנו שבצפון מערב פקיסטן, אחד מחמישה אחים. הוא מעולם לא רכש השכלה גבוהה, אולם למד במדרסה כשהיה צעיר.

בצעירותו נסע לעיתים קרובות לאפגניסטן וזאת כדי לעזור לארגון הטליבאן להחיל את חוקי השריעה באזור. בשנת 2004, לאחר מותו של נק מוחמד, הפך מחסוד למנהיג שבט גדול באזור פקיסטן. מספר חודשים לאחר מכן מונה על ידי מוחמד עומאר, המבוקש מספר 2 בעולם באותו הזמן, למושל אזור מחסוד, במערב המדינה.

לאחר מותו של מוחמד נק, נאבק מחסוד עם עבדוללה מחסוד על הנהגת ארגון הטליבאן בפקיסטן. כשנהרג עבדוללה מחסוד, עלה שמו של בייטוללה בקשר למעורבות בהריגתו. בסופו של דבר תפס מחסוד את השליטה על הארגון בשלהי 2004.

במהלך 5 שנותיו כמנהיג הטליבאן ערך מחסוד מספר פיגועי ראווה בפקיסטן שגבו מספר רב של קורבנות, פעולות הטרור הבולטות שבהן היה מעורב היו הפיגוע במלון מריוט באיסלאמבאד, שבו נהרגו יותר מ-50 בני אדם, והריגת מנהיגת האופוזיציה וראש ממשלת פקיסטן לשעבר בנזיר בוטו בסוף דצמבר 2007.

בספטמבר 2008 דווח בכלי התקשורת שמחסוד נפטר כתוצאה מכשל בכליות, אך מקורביו הכחישו את הדיווח. מאוחר יותר הוכחו הדיווחים כשקריים.

בתחילת שנת 2009 פתח צבא פקיסטן במבצע נרחב להפלת שלטון הטליבאן, שהשתלט על אזורים שלמים בצפון-מערב המדינה והציב אולטימטום לממשלה ליישם את החוק האיסלמי באותם אזורים. כ-2.5 מיליון בני אדם נאלצו להימלט מבתיהם בעקבות הקרבות.
אחת המטרות המוצהרות של המבצע הייתה להרוג את מחסוד, מנהיג הטליבאן באותם אזורי קרבות, שעל ראשו הציעה ממשלת ארצות הברית 5 מיליון דולר.

בתחילת חודש אוגוסט 2009 נהרג מחסוד, עם אחת מנשותיו, ממתקפת טילים אמריקאית על ביתו שבכפר נרדוסאי בדרום מחוז וזיריסטן בצפון המדינה, בסמוך לגבול עם אפגניסטן.
הדיווחים על מותו היו סותרים, ומקורות בארגון הטליבאן דיווחו שמחסוד עדיין בחיים, אולם לאחר מספר ימים הודיעו גורמים בארגון על מותו. מחליפו של בייטוללה מחסוד כמנהיג הטליבאן בפקיסטן היה חכימוללה מחסוד, שנהרג אף הוא ממתקפת טילים אמריקאית בנובמבר 2013.

## קישורים חיצוניים
* 

קטגוריה:פעילי הטליבאן
קטגוריה:מלחמת אפגניסטן (2001–2021): אישים
קטגוריה:פקיסטנים שהופיעו ברשימת טיים 100
קטגוריה:ילידי 1974
קטגוריה:נפטרים ב-2009
שלמה שוורץ

**שלמה שוורץ** (נולד ב-1934) הוא צייר ישראלי בעל סטודיו בהרצליה.

## ביוגרפיה
שוורץ, יליד בוקובינה, עבר את השואה בטרנסניסטריה ועלה לישראל ב-1948, לאחר שהות של שנה וחצי במחנות העקורים בקפריסין, שם למד אמנות אצל הפסל זאב בן-צבי. בהגיעו לארץ התקבל אצל הצייר אהרון אבני לסטודיו.
בפתיחת מכון אבני נמנה עם התלמידים במחזור הראשון. מוריו היו זהרה שץ, מרסל ינקו, אביגדור סטימצקי, יחזקאל שטרייכמן ומשה מוקדי.

שוורץ הציג מאות תערוכות ברחבי הארץ ובעולם ועבודותיו נמצאות במוזיאונים ובאוספים פרטיים רבים כמו: רצפטו בקרונברג, גרמניה, ג'ואיש הריטג', מוזיאון ניו יורק, אוניברסיטת מיאמי, מוזיאון יד ושם בירושלים, חברת אל על ועוד.

הוענקו לו הפרסים: פרס עידוד לאמנים צעירים מטעם אגודת הציירים בתל אביב (1955), ברלין המזרחית - הדפס אמנותי (1973), מונקו (2004).

## קישורים חיצוניים
* 

* שלמה שוורץ באתר מוזיאון ישראל
* יצירות של שלמה שוורץ באתר "אמנות ישראלית"
* מאמר על תערוכה של שלמה שוורץ באתר "קולקט מאספנות"
* הודעה על תערוכה של שלמה שוורץ

## הערות שוליים

קטגוריה:ציירים ישראלים
קטגוריה:ישראלים ילידי רומניה
קטגוריה:ישראלים שנולדו ב-1934
רינקו קיקוצ'י

**רינקו קיקוצ'י** (ביפנית: **Kikuchi Rinko, 菊地 凛子**; נולדה ב-6 בינואר 1981) היא שחקנית יפנית, היא השחקנית היפנית הראשונה שהייתה מועמדת לפרס אוסקר מזה 50 שנה, עבור תפקידה בסרט "בבל" (2006). היא כיכבה בין היתר בסרטים "יער נורווגי" (2010) ובסרטו של גיירמו דל טורו "פסיפיק רים" (2013); ועבור תפקידה בסרט "קומיקו, ציידת האוצרות" (2014) היא קיבלה מועמדות לפרס אינדפנדנט ספיריט לשחקנית הטובה ביותר. 

## ביוגרפיה
קיקוצ'י נולדה בעיר הדאנו, במחוז קנאגאווה שביפן; הצעירה מבין שלושה ילדים. היא התגלתה על ידי סוכן כישרונות ברחוב בגיל 15.

## קריירה
את הופעת הבכורה שלה על מסך הקולנוע ערכה בסרט יפני מקומי בשם "רצון לחיות" בשנת 1999, לאחר מכן השתתפה במספר סרטים מקומיים וביניהם הדרמה הקומית "טעם התה" ומותחן המסתורין "לשרוד בסטייל".

בשנת 2006 עברה קיקוצ'י להוליווד וכיכבה בדרמה "בבל" של אלחנדרו גונסלס איניאריטו. בסרט גילמה קיקוצ'י את דמותה של צ'יקו וטאיה, ילדה יפנית חירשת אילמת אשר נלחמת במציאות הקשה של חייה. על תפקידה הייתה קיקוצ'י מועמדת לפרס אוסקר לשחקנית המשנה הטובה ביותר, לפרס גלובוס הזהב לשחקנית המשנה הטובה ביותר ולפרס גילדת שחקני המסך. 

בשנת 2021, שיחקה קיקוצ'י את דמותה של חינטה בסדרת הדרמה והמד"ב "פלישה" שיצר סימון קינברג לשירות אפל TV פלוס.

## חיים אישיים
לאחר שנפגשו ב-2009, קיקוצ'י הייתה במערכת יחסים של שנתיים עם הבמאי האמריקאי ספייק ג'ונז, איתו היא הספיקה להתגורר למשך זמן קצר בניו יורק.

ב-31 בדצמבר 2014 היא נישאה לשחקן היפני שוטה סומטני (אנ'), אשר צעיר ממנה ב-11 שנים. באוקטובר 2016, קיקוצ'י ילדה את בנם הראשון. בנם השני נולד בסוף 2018.

## פילמוגרפיה

### קולנוע

### טלוויזיה

## קישורים חיצוניים

* 

קטגוריה:שחקניות קולנוע וטלוויזיה יפניות
קטגוריה:שחקניות תיאטרון
קטגוריה:זוכי פרס גות'הם: שחקנים
קטגוריה:יפניות שנולדו ב-1981
קטגוריה:יפנים שנולדו ב-1981
נוזל זרע

[250px|ממוזער|שמאל|נוזל זרע אדם, מוגדל פי 1000 באמצעות [מיקרוסקופ]]
[250px|ממוזער|שמאל|נוזל זרע אדם ב[צלחת פטרי]]
**נוזל זרע** או **זירמה** הוא נוזל המיוצר במערכת הרבייה הזכרית של החולייתנים ותפקידו לשאת את תאי הזרע המיוצרים באשכים אל מחוץ לגוף הזכר כדי להפרות את ביציות הנקבה.

התהליך שבו נוזל זרע נפלט מהגוף קרוי שפיכה. הנוזל מופרש החוצה מגוף הזכר באמצעות איברי מין זכריים (לדוגמה, פין ביונקים).

במעבדה משתמשים בדגימה של נוזל זרע בין היתר בבדיקת זרע לאבחון רמת הפוריות.

## אטימולוגיה
בסלנג מכונה נוזל הזרע שְׁפִּיךְ, מלשון שפיכה.

בתורה מכונה נוזל הזרע "שכבת זרע". בספרות חז"ל משמש גם הכינוי "קרי", (מלשון "מקרה"), המתייחס בעיקר לנוזל זרע שנפלט בזמן שינה. בספר יחזקאל מופיעות נטיות של המילה "זִרְמָה", במשמעות של זרם או שטף של נוזל זרע.

## הרכב נוזל הזרע
ב-1678 דיווח אנטוני ואן לוונהוק על קריסטלים שניתן להבחין בהם במיקרוסקופ לאחר מספר ימים מדגימה של נוזל זרע. ב-1888 במחקר של המדענים הגרמנים לדנבורג ואבל העניקו להם את השם ספרמין.

אצל בני האדם, נוזל הזרע מורכב ממספר מרכיבים נוספים מעבר לתאי הזרע. אנזים פרוטאוליטי ואנזימים אחרים, בנוסף לפרוקטוז, הם מרכיבים המאפשרים לתאי הזרע לשרוד מחוץ לגוף, וכן מספקים תווך שדרכו הם יכולים לנוע. בנוסף מכיל נוזל הזרע האנושי אמינים שונים בהם פוטרסין (Putrescine), ספרמין (Spermine), ספירמידין (spermidine) וקדוורין (cadaverine), המקנים לנוזל הזרע את ריחו וטעמו.

## ביהדות
קיימת התייחסות רבה לנוזל זרע בספרות היהדות, בהקשרים הלכתיים וגם בהקשרים מיסטיים. נוזל זרע (המכונה "שכבת זרע") של יהודי, מוגדר בתור אחד מאבות הטומאה, ומטמא את האדם שיצא ממנו (המכונה בלשון המשנה "בעל קרי"), וכן בני אדם וחפצים הבאים במגע עמו. טומאה שכבת זרע, נחשבת לקלה יחסית, שכן לצורך היטהרות ממנה די בטבילה במי מקווה והערב שמש בלבד. התייחסות נוספת לנוזל זרע קיימת בעניין איסור הוצאת זרע לבטלה, אשר נגזרות ממנה מגבלות רבות הנוגעות לאוננות ופעולות מיניות שונות.

## קישורים חיצוניים

* נוזל זרע, באתר "ויקיסקס, האנציקלופדיה למיניות"
* 
* 
* 

## הערות שוליים

קטגוריה:מערכת הרבייה הגברית
קטגוריה:שפיכה
זרע
מחסני השוק

100px|ממוזער|שמאל|לוגו "קואופ" לאחר המעבר לידי מחסני השוק
250px|ממוזער|מחסני השוק בנשר, צילום בתוך הסניף
**מחסני השוק** היא רשת מרכולים פרטית בישראל שהוקמה ב-1996 בבאר שבע ומשרדיה הראשיים שוכנים בעיר.

היא אחת חברות הקמעונאות הגדולות בישראל עם 63 מרכולים, נכון למאי 2023, והיא הרשת השביעית בגודלה בישראל על פי דירוג Dun's100 שנת 2023 (אחרי שופרסל, רמי לוי, ויקטורי, יוחננוף, חצי חינם ומרב מזון לכל מפעילת רשת אושר עד). החברה מפעילה 28 סניפים תחת המותג "מחסני השוק" ועוד 29 סניפים תחת המותג "מחסני השוק בשבילך" (בעבר "קואופשופ").

הרשת היא נותנת החסות הראשית של קבוצת הכדורגל הפועל באר שבע לעונת 2020/21.

## היסטוריה
הרשת נוסדה ב-1996 וחנכה את סניפה הראשון ברחוב בית אשל בבאר שבע. היא נמצאת בשותפות שווה בין האחים שלום ושאול נעמן מבאר שבע לבין משפחת כהן מנתיבות. מטה החברה שוכן בבאר שבע. הרשת גדלה במהלך שנים וביססה את מעמדה באזור דרום ישראל.

ב-2005, לאחר אישור הממונה על ההגבלים העסקיים, נכנסו הרשתות הפרטיות "מחסני השוק", "מחסני להב", "סופר דוש", "ויקטורי", "ח. כהן סיטונאות מזון", "רמי לוי שיווק השיקמה" להסדר במסגרתו הקימו במשותף מותג פרטי משותף לכולם בשם "המותג" על מנת להתמודד מול המותגים הפרטיים של הרשתות הגדולות "שופרסל" ו"קואופ הריבוע הכחול (מגה)". שלום נעמן, בעל רשת "מחסני השוק", הוא יו"ר "המותג". בהמשך דעך רעיון "המותג" ונזנח על ידי השותפות עד שנעלם. רשת "מחסני השוק" משתמשת במותג הפרטי "מחנה יהודה".

בשנת 2008 נאמד מחזור מכירות ב-480 מיליון ש"ח. בשנת 2014 הגיע המחזור
לכמעט מיליארד שקל. הרשת נחשבת לרשת שיווק המזון הגדולה באזור הדרום, לצד רשת יינות ביתן.

ב-2011 דורגה החברה על פי BDi במקום ה-11 בענף שיווק המזון הקמעונאי, עם 570 עובדים. עוד עולה מדירוגים אלה שבשתי רשתות המזון הגדולות, שופרסל ומגה, המכירות הן כמיליון ש"ח לשנה לעובד, ואילו במחסני השוק הן 886 אלף ש"ח לפי דירוג BDI (המקום השלישי מתוך עשרים חברות בדירוג) ו-400 אלף ש"ח לשנה לעובד בדירוג D&B (המקום השמונה עשר מתוך תשע עשרה חברות בדירוג).

ביולי 2012 מכרה רשת מגה שישה סניפים שלה למחסני השוק: בקריית גת, ביתר עילית, קריית מלאכי, צפת, טבריה ואשדוד. בדצמבר 2015 מכרה רשת מגה ארבעה סניפים של תת-הרשת You למחסני השוק ביוקנעם עילית, מודיעין, שלומי ובתל חנן (נשר).

נכון למאי 2023 לרשת יש 63 סניפים.

### רכישת קו-אופ

בפברואר 2019 רכשה מחסני השוק את רשת "קואופ ישראל" עם 40 סניפיה תמורת 148 מיליון ש"ח ועם 27 סניפיה הקיימים נמנתה עם הרשתות הקמעונאיות הגדולות בארץ. ב-2020 מחקה מחסני השוק את המותג "קואופשופ" שנשאר אחרי המיזוג, והפכה את סניפיה למותג "מחסני השוק בשבילך".

## מבנה הרשת
הרשת מתחלקת ל-4 תתי רשתות:
***מחסני השוק** - סניפים בשיטת הארד דיסקאונט (מחירים זולים)
***מחסני השוק village market** - סניפים המתאפיינים כסניפים בעלי מבצעים
***מחסני השוק city** - סניפים שכונתיים
***מחסני השוק Online** - אתר האינטרנט לרכישה מקוונת של המוצרים
***מחסני השוק** **ToGo - סניפים בשיטת זכיינות** 

## קישורים חיצוניים

* 

* 

## הערות שוליים

קטגוריה:רשתות מרכולים בישראל
קטגוריה:באר שבע: חברות
הסוס הלבן של קנט

[ממוזער|שמאל|250px|הסוס הלבן על [דגל קנט]]
[שמאל|ממוזער|250px|[שלט אצולה|שלט האצולה של מועצת מחוז קנט.]]
**הסוס הלבן של קנט** (באנגלית: **White horse of Kent**) או **הסוס הלבן הניצב** (**White Horse Rampant**) הוא הסמל של מחוז קנט שבדרום מזרח אנגליה בממלכה המאוחדת. סוס זה מהווה את הסמל ההיסטורי של קנט מזה מאות שנים, וככל הנראה היה סמלה של ממלכת קנט. 

מקורו של הסמל הוא במאה השישית, בסמל הג'וטי של ממלכת קנט. על פי הפולקלור הבריטי היה הסוס הלבן סמלו של הורסה, אחיו של הנגסט. הורסה הביס את המלך וורטיגרן בסמוך לאיילספורד וייסד את ממלכת קנט. האזכור ההיסטורי הראשון של הסמל הוא אזכור מ-1605 בכתביו של ריצ'רד ורסטגן, ובו התיאור הפולקלוריסטי.

## שימושים
[ימין|ממוזער|250px|[לוגו מועצת מחוז קנט.]]
הסוס הלבן מופיע במרכז שלט האצולה של מחוז קנט ועל דגל קנט, ועל סמל ולוגו מועצת מחוז קנט, שלט האצולה של אוניברסיטת קנט ועל סמלים של חברות רבות וקבוצות ספורט שממוקמות במחוז קנט.

## ראו גם
* הסוס הלבן של אפינגטון
* הסוס הלבן של פוקסטון
* סוס סקסוני

קטגוריה:קנט
קטגוריה:מטענים הרלדיים
קטגוריה:הרלדיקה אנגלית
קטגוריה:סוסים בתרבות
אביאל

**אֲבִיאֵל** (בתעתיק לטיני: Avi'el) הוא מושב של תנועת החרות, המשתייך למועצה האזורית אלונה. שוכן כששה קילומטרים מצפון-מזרח לבנימינה.

## היסטוריה
היישוב הוקם באוגוסט 1949 על אדמות הכפר הערבי  (السنديانة), שנכבש במלחמת העצמאות בידי האצ”ל. שטחו כ-3,000 דונם. בעלייה על הקרקע השתתפו כ-40 מתוך 70 חברי הגרעין, שכן חלק מחברי הגרעין עדיין היו בצה"ל. הגרעין המייסד נקרא יד ה-14 על שם 14 חברי הגרעין שנהרגו במלחמת העצמאות. הם עברו הכשרה של כששה חודשים בשוני לפני עלייתם על הקרקע.

באוגוסט 1950 קיבלו חברי המושב גנרטור. באוגוסט 1951 היו בתי המושב בבנייה וכביש הגישה למושב בסלילה.

## מקור השם
היישוב קרוי על-שמו של ישראל אפשטיין שכינויו המחתרתי היה "אביאל", שליח האצ"ל ברומא שנהרג ב-28 בדצמבר 1946 כשניסה להימלט מהכלא האיטלקי. במשך שנים נקבע שהיישוב נקרא על שם אביאל מהתנ"ך, סבו של שאול, אולם החלטה זאת בוטלה.
## אוכלוסייה

### עיינות אביאל
כמאתיים מטר דרומית מערבית לכביש הגישה למושב (מכביש 6533), בתוך נחל התנינים נמצא מתחם עיינות אביאל: רצף של כמה מעיינות, בריכות וכן מפל קטן.

## קישורים חיצוניים

*
* 

## הערות שוליים

קטגוריה:יישובים שהוקמו ב-1949
קטגוריה:מושבים
קטגוריה:משקי חרות בית"ר
קטגוריה:ישראל: יישובים הקרויים על שם אישים
קטגוריה:יישובים הקרויים על שם חללי מערכות ישראל
קטגוריה:מושבים במחוז חיפה
אבי לרמן

**אבי לרמן** (נולד בתל אביב ב-12 באוקטובר 1966) הוא מנהל ישראלי וספורטאי-עבר פאראלימפי. בתפקידו האחרון כיהן (בין השנים 2019–2022) כמנכ"ל ארגון נכי צה"ל.

## ביוגרפיה
לרמן שירת במסגרת גדוד 932 של חטיבת הנח"ל. בשנת 1987, במהלך שירותו הצבאי, נפצע וכתוצאה מכך, איבד את שמיעתו.

היה שותף ומנהל ברשת המסעדות "ספגטים". בהמשך, כיהן כמנכ"ל פירמת עורכי הדין "אהרנסון, שר, אבולעפיה, אמודאי ושות'".

בשנת 1999 עבר תאונת עבודה בעקבותיה הוא משותק בפלג גופו התחתון.

עסק בספורט הפראלימפי בענף הכדורסל בכיסאות גלגלים. הוא נמנה עם שחקני נבחרת ישראל לכדורסל בכיסאות גלגלים משנת 2003 ועד שנת 2012, ובין היתר, השתתף באולימפיאדת בייג'ינג בשנת 2008.

בין השנים 2009–2019 כיהן לרמן בהתנדבות כיו"ר הנהלת בית הלוחם תל אביב וכיהן גם כחבר הוועידה הארצית של ארגון נכי צה"ל מטעם מחוז תל אביב-יפו והמרכז.

בין השנים 2013–2016 שימש כמנהל הכללי של הוועד הפראלימפי הישראלי וההתאחדות הישראלית לספורט נכים.

משנת 2015 הוא חבר הנהלה והגזבר של IWBF אירופה, הנהלת איגוד הכדורסל האירופאי בכיסאות גלגלים.

מאז יוני 2019 ועד יוני 2022 כיהן כמנכ"ל ארגון נכי צה"ל.

לרמן הוא בוגר המרכז הבינתחומי הרצליה במנהל עסקים ומוסמך במדיניות ציבורית מאוניברסיטת תל אביב. הוא גם בוגר קורס דירקטורים.

נשוי ואב לארבעה. מתגורר ברעננה.

## קישורים חיצוניים

* פירוט השתתפותו בתחרויות המשחקים הפאראלימפיים באתר הרשמי של IPC 
* אבי לרמן, באתר "פורטל נכי צה"ל"

## הערות שוליים

קטגוריה:כדורסלנים פאראלימפיים ישראלים
קטגוריה:ספורטאים ישראלים במשחקים הפאראלימפיים בייג'ינג (2008)
קטגוריה:כדורסלנים במשחקים הפאראלימפיים בייג'ינג (2008)
קטגוריה:שחקני כדורסל בכיסאות גלגלים ישראלים
קטגוריה:נפגעי תאונות עבודה
קטגוריה:מנכ"לי עמותות
קטגוריה:מנכ"לים ישראלים
קטגוריה:חירשים ישראלים
קטגוריה:בוגרי המרכז הבינתחומי הרצליה
קטגוריה:רעננה: אישים
קטגוריה:ישראלים שנולדו ב-1966
קרור

**קְרוֹר** (באנגלית: **Crore**, **kodi**, **khokha**, **karod**, **karor** או **koti**) היא יחידת מניה בשימוש במערכות מספור בדרום אסיה השווה לעשרה מיליון (10,000,000). באזורים אלו המספר נכתב כך: ***1,00,00,000***.

קרור שווה למאה לאק (באנגלית Lakh) המייצג מספר השווה למאה אלפים אשר נכתב כך: ***1,00,000***. קרור בשימוש נרחב בהודו, בנגלדש, פקיסטן ונפאל, אפגניסטן, בהוטן, מיאנמר וסרי לנקה.

מאה מיליון רופיות יכתבו באנגלית כך: ***Crore &#8377;10***

קטגוריה:מספרים טבעיים
גבישים תאומים

[שמאל|ממוזער|250px|גבישים תאומים של [סטאורוליט]]
**גבישים תאומים** הוא מונח המתאר מצב בו כמה גבישים נפרדים משתפים חלק מהנקודות בסריג הגבישי שלהם בצורה סימטרית. התוצאה היא צמיחה משולבת של גבישים נפרדים במגוון תצורות ייחודיות. קו גבול, או משטח מורכב משותף, מפריד בין הגבישים. יצירת גבישים תאומים אינה אקראית וכפופה לכללים המכונים על ידי הקריסטלוגרפים "כללי תאומים" (twin laws). כללי תאומים אלו ייחודיים לכל מערכת גבישית. השמות של כללים אלו נלקחים בדרך כלל מסוג המינרל הנפוץ בו מופיעים גבישים תאומים על פי הכלל כדוגמת "כלל ספינל" או "כלל אלביט". סוג הגבישים התאומים עשויים להיות כלי בזיהוי סוג המינרל.

גבישים תאומים פשוטים עשויים להיות "תאומי מגע" או "תאומי חדירה".
* **תאומי מגע** – גבישים תאומים החולקים משטח מורכב אחד ולעיתים קרובות נראים כבבואת ראי כשצופים בהם לאורך קו הגבול. דוגמאות נפוצות של תאומי מגע מופיעות במינרלים פלגיוקלז, קוורץ, גבס וספינל.
* **תאומי חדירה** גבישים תאומים בהם נראה כאילו הגבישים הבודדים חודרים האחד מבעד לשני באופן סימטרי. דוגמאות נפוצות של תאומי חדירה מופיעות במינרלים אורתוקלז, פיריט פלואוריט וסטאורוליט. האחרון קיבל את שמו מצורת הצלב הברורה שיוצרים הגבישים התאומים החודרים שלו. סטאורוס ביוונית פירושו צלב.

גבישים תאומים המסודרים על פי אותו חוק תאומים מכונים "תאומים מרובים" או "תאומים חוזרים". אם תאומים מרובים אלו מסודרים במקביל הם מכונים "תאומים פוליסינתטיים". כשתאומים מרובים אינם מסודרים במקביל הם "תאומים מעגליים". ניתן להבחין בתאומים פוליסינתטיים הארוזים בצפיפות כשרטוטים של קווקווים עדינים מקבילים על פאות הגביש. בתאומים מעגליים מופיעים הקווקווים בתבנית של כוכב קורן, כפי שניתן לראות במינרלים כדוגמת רוטיל, ארגוניט, צרוסיט וכריזובריל. הצורה הנפוצה ביותר של תאומים מעגליים היא של שלושה גבישים תאומים היוצרים מעגל והם מכונים טרילינגים, אבל קיימים גם מעגלים המורכבים מארבעה, שישה ואפילו שמונה גבישים.

יש שלושה מצבים של היווצרות גבישים תאומים. "תאומים צומחים" הם תוצאה של הפרעה או שינוי בסריג במהלך היווצרותו או צמיחתו בשל עיוות אפשרי בשל יון מחליף גדול יותר. "תאומים מחושלים" או "תאומי התמרה" הם תוצאה של שינוי במערכת הגבישית במהלך התקררות הסביבה כשצורה אחת הופכת בלתי יציבה, ומבנה הגביש חייב להסתדר מחדש או לעבור "התמרה" לצורה אחרת יציבה יותר. "תאומים מעוותים" או "תאומים מחליקים" הם תוצאה של לחץ על הגביש לאחר שהגביש נוצר. תאומים מעוותים הם תוצאה נפוצה של התמרה אזורית.

מבין שלושת מבני הגביש הנפוצים ביותר קובייתי ממורכז גוף (BCC), קובייתי ממורכז פאה (FCC), והקסגונלי ארוז בצפיפות (HCP), יש לאחרון את הנטייה הגדולה ביותר ליצור תאומים.

גבישים הגדלים האחד בסמוך לשני יכולים להיות מסודרים כך שהם דומים לתאומים. "צמיחה במקביל" זו איננה גבישים תאומים.

## לקריאה נוספת

* Hurlbut, Cornelius S.; Klein, Cornelis, 1985, Manual of Mineralogy, 20th ed., 


## קישורים חיצוניים

* Stephen A. Nelson, Twinning, Polymorphism, Polytypism, Pseudomorphism
* The Twinned Minerals
* המתמטיקה והתאוריה של גבישים תאומים
* גבישים תאומים במילון המונחים של האיגוד הבינלאומי לקריסטלוגרפיה

קטגוריה:קריסטלוגרפיה
קטגוריה:מינרלוגיה
אברהם חייבי

הרב **אברהם חייבי** (תרס"א; 1901 – תשל"ט; 1979) היה חבר הרבנות הראשית בתל אביב, פעיל באיגוד רבני תימן הנקרא "המועצה הדתית ליהודי תימן בארץ ישראל" (בראשות הרב שלום יצחק הלוי), מנהיג רוחני ומהאנשים המרכזיים בשכונת התקווה מיום היווסדה.

## ביוגרפיה
חייבי נולד בעיר בית עד'אקה שבתימן. הוא למד תורה אצל רב העיר הרב דוד מזעקי והמשיך ללמוד עם חבורת רבנים תחת הנהגתו של ידידו הרב ישראל עוזרי שהיה רב העיר וראש אב בית דין. הרב חייבי נחשב לאחד מהרבנים החשובים בקהילה, ובסמכותו היה להסמיך שוחטים ובודקים גם מקהילות אחרות. באותו הזמן הוא כתב מספר שירים שמבטאים את ערגתו לארץ ישראל. בשנת תרצ"ג בגיל 32 עלה חייבי יחד עם משפחתו. הוא התגורר במשך כשלוש שנים בכרם התימנים שבתל אביב ולאחר מכן עבר להתגורר בשכונת התקווה.

## מפעילותו
כרב ב"מועצה הדתית ליהודי תימן בארץ ישראל", פעל הרב חייבי במשך שנים רבות לקידום ענייני הרוח של יהדות תימן בישראל. בין היתר, דאגו חברי המועצה לתקן את המצב הדתי במחנות העולים התימנים בארץ. הוא נתמנה על ידי הרבנות הראשית לתל אביב יפו לרב מפקח על הכשרות. שוחטים ובעלי איטליזים פנו אליו כדי לבדוק את כשרות הבהמות, וכן בשאלות בעניינים הלכתיים שונים, הוא השיב לכל שואל ומבקש. במסגרת פעילותו בשכונה דאג הרב חייבי לבנות מכיסו מקווה טהרה בשכונה, כמו כן הוא דאג להתקנת עירוב סביב העיר, לפתיחת בית ספר דתי ראשון, הקמת בית הכנסת "שבת אחים" בו העביר שיעורים והקמת משחטה לעופות, הראשונה מסוגה בשכונת התקווה. הרב חייבי הסמיך שוחטים רבים מכל רחבי הארץ, ומבין תלמידיו נמנה גם הרב שלמה מחפוד ראש מערכת הכשרות הארצית "יורה דעה". הרב חייבי עזר רבות לנזקקים כלכלית והירבה בפעילות גמ"ח וב"מתן בסתר".

בתחילת שנות החמישים, פעל הרב חייבי רבות למינוי הרב יוסף צוברי לרב קהילת יהודי תימן בתל אביב-יפו. במשך הזמן פתח הרב חייבי בביתו ישיבה לתלמידי חכמים שבה למדו תלמוד והלכה בעיון, הוא מינה את הרב יוסף צוברי למגיד שיעור. לימים, העלה הרב צוברי על הכתב את אותו הלימוד, ופירוש זה על אותם 17 מסכתות עדיין ספון בכתב יד. הרב צוברי נהג לבוא בכל בוקר אל בית הרב חייבי ולעסוק איתו בענייני הלכה ובצרכי השעה. תקופה מסוימת לימד הרב חייבי את הרב צוברי הלכות שחיטה הלכה למעשה כי ידיעת המקצוע הייתה חיונית לרב צוברי בתפקידו כרב הקהילה. הרב חייבי עמד בקשרי ידידות עם הרבנים הראשיים לתל אביב, הרב איסר יהודה אונטרמן והרב יעקב משה טולידאנו. הוא היה בעל השקפה לאומית כשאר גדולי רבני תימן והיה חוגג את יום העצמאות.

הרב חייבי נפטר בשנת תשל"ט בגיל 78.

## לקריאה נוספת
*ביטאון המועצה הדתית תל אביב יפו - "הליכות" גיליון 84–85, תשרי ה'תש"מ 1979.

קטגוריה:נפטרים ב-1979
קטגוריה:רבני בית עד'אקה
קטגוריה:אחרוני תימן
קטגוריה:רבנים תימנים ישראלים
קטגוריה:תל אביב-יפו: רבנים
קטגוריה:שכונת התקווה: אישים
קטגוריה:אנשי העלייה החמישית
טיפול בטבע

**טיפול בטבע** (או תרפיה בטבע) הוא מונח המתייחס לשיטות וגישות שונות של פסיכותרפיה המתקיימות בטבע, מחוץ למבנה, כגון גינון טיפולי, טיפול בעזרת בעלי חיים או טיפול אתגרי באמצעות השטח תוך שילוב חשיבה סביבתית.
במסגרת הטיפול נפגשים המטפל והמטופל במרחב טבעי כמו גינה. מטרת התרפיה היא ליצור תהליך נפשי שיאפשר שינוי בחשיבה ובהתנהגות בחיי המטופל, לשפר את יכולותיו הפיזיות, הנפשיות והחברתיות.

קיימות מספר שיטות לתרפיה בטבע, ויש ביניהן הבדלים מהותיים הקשורים בתאוריות והמודלים שלהם, ביישומן בפועל, במטרות הטיפוליות שלהן ובהתייחסותן לאתיקה.
בישראל אין עדיין הכרה בקרב הרשויות בטיפול בטבע, כמו גם בשיטות השונות, אך מתקיימים טיפולים כאלו במסגרות שונות בארץ. הכשרה למטפלים בטבע ניתנת כיום במכללות שונות בישראל, וכן מסלול של לימודי המשך באוניברסיטת תל אביב שפותח על ידי ד"ר רונן ברגר.

## יישום השיטה
טיפול בטבע ניתן על ידי מטפלים מקצועיים שהוכשרו לכך. כברוב הטיפולים הנפשיים מסגרת הטיפולי כוללת סדרת מפגשים בעבודה יחידנית או קבוצתית.

ההתערבות הטיפולית נערכת באמצעות פעילויות המתבצעות בגינה ובטבע, גם כשהן לא מועברות על ידי מטפל, כמו הקמת גינה לנוי או לירק, פעילות של שתילה, גיזום והכנת כלי שתילה באופן יצירתי, שיעורי חקלאות, מחנה בטבע, סיורים בסביבת מרכז יום, תצפית על חיות בר או ציפורים בסביבה הקרובה, מקלחת יער וכל פעילות אחרת בטבע.

מטפלים אלו פועלים במגוון "סוגי טבע": מטבע פראי ומרוחק כמדבר ועד לטבע עירוני כחצר בית ספר או גינה עירונית; זאת ללא ניסיונות לתרבת או לעצב את המקום לטובת הפעילות.

## לקריאה נוספת
* רונן ברגר ומולי להד, "היער המרפא - טבע תרפיה ושילוב אומנויות לטיפול בילדים לאחר משבר" - על התוכנית "מקום בטוח" שיושמה בצפון הארץ לאחר מלחמת לבנון השנייה עם יותר מ-9000 ילדים.

## קישורים חיצוניים
* טורי דה אנגליס, לטיפול יצאנו – פסיכותרפיה בחיק הטבע, 2013, באתר "בטיפולנט"
* תמר בן נפתלי, שילוב גישות 'קוגניטיביות-התנהגותיות' בטיפול בטבע ובגינון טיפולי. 2009, אתר פסיכולוגיה עברית.
* רונן ברגר, טבע תרפיה עם ילדים עם צרכים מיוחדים. 2005, אתר פסיכולוגיה עברית.
* רונן ברגר, טבע תרפיה בונת חוסן. 2007, אתר פסיכולוגיה עברית.
* רונן ברגר, טבע תרפיה מפתחת חוסן. 2007, אתר פסיכולוגיה עברית.
* רונן ברגר, טבע תרפיה עם אנשים זקנים. 2005, אתר פסיכולוגיה עברית.
* רונן ברגר, טבע תרפיה: לשלב את הטבע בטיפול, באתר "בטיפולנט" - פרק 12 מתוך הספר "היצירה לב הטיפול" בעריכת ברגר, 2014
* רונן ברגר וענת אור-מורג, ביחד בחורשה- טבע תרפיה עם אמהות וילדים בסיכון, 2011, באתר "בטיפולנט"

## הערות שוליים

קטגוריה:רפואה אלטרנטיבית
קטגוריה:פסיכותרפיה
אדריאנה בראסה

** אדריאנה בראסה** (בספרדית: **Adriana Barraza**; נולדה ב-5 במרץ 1956) היא שחקנית, מורה למשחק ובמאית טלוויזיה מקסיקנית, אשר הייתה מועמדת לפרס האוסקר לשחקנית המשנה הטובה ביותר ולפרס גלובוס הזהב לשנת 2006 על תפקידה בסרט "בבל".

## ביוגרפיה
בראסה נולדה בטולוקה, מקסיקו, בתם של סיליה (לבית גונזלס פלורס) ואדוארדו בראסה קארל, חקלאי במקצועו. אמה נפטרה כשהייתה בת עשר מדלקת שריר הלב. בראסה עצמה חוותה שני התקפי לב. יש לה אחות בשם מריה אאחוניה, ושלושה אחים, אדוארדו, פורפיריו וחוסה.

בראסה היא בוגרת לימודי משחק באוניברסיטה האוטונומית של צ'יוואווה.

## קריירה
בשנת 1985 עברה למקסיקו סיטי והחלה לעבוד כבמאית תיאטרון. מאותה שנה התארחה ואף ביימה את הטלנובלה "Mujer, Casos de la Vida Real"

בשנת 1994 גילמה את פלורה בטלנובלה המקסיקנית "אימפריית הקריסטל", בתור האנטגוניסטית. בשנת 1997 גילמה את האנטגוניסטית קלרה דומינגז בטלנובלה "האם יהיה לנו אי פעם כנפיים"  מבית היוצר של טלוויסה.

בשנת 2000 קיבלה בראסה לראשונה חשיפה בינלאומית כשהשתתפה בדרמת המותחן המצליחה של אלחנדרו גונסלס איניאריטו "אהבה נושכת".

בשנת 2006 שיחקה בסרט נוסף של אלחנדרו גונסלס איניאריטו "בבל" לצד בראד פיט וקייט בלאנשט.
בסרט גילמה בראסה את דמותה של אמיליה, אישה מקסיקנית ללא אזרחות אמריקאית, שעומדת בפני דילמות.
על תפקידה בסרט קיבלה מועמדות לפרס האוסקר לשחקנית המשנה הטובה ביותר והפכה בכך לשחקנית המקסיקנית הראשונה בהיסטוריה שמועמדת לפרס זה. כמו כן קיבלה מועמדות לפרס גלובוס הזהב. שנה לאחר מכן הוזמנה בראסה להצטרף לאקדמיה האמריקאית לקולנוע.

בשנת 2009 השתתפה בראסה במותחן האימה של סם ריימי "קחי אותי לגיהינום". שיחקה בין היתר בתפקידי אורח בסדרות הטלוויזיה "ER" ו"".

בשנת 2010 גילמה את לואיז בדרמה הקומית "דקלים בוערים" של הבמאי כריסטופר ב. לאנדון.

בשנת 2018 גילמה את גוואדלופה מנדוזה בסדרת הפשע "אסיר", המשודרת בהזרמת המדיה נטפליקס. באותה השנה גילמה את כרמן רוזלס דה רומרו בטלנובלה האמריקאית "החומה" של ערוץ טלמונדו. בשנת 2019 שיחקה בסרט "דורה והעיר האבודה". באותה שנה שיחקה גם בסרט "רמבו 5: המשחק האחרון", ובסרט "אגם קויוטי".

בשנת 2020 החלה לשחק את מריה וגה בסדרת הפנטזיה והאימה "פני דרדפול: עיר המלאכים" של רשת Showtime.

## חיים אישיים
היא נכנסה להריון בגיל 18 והביאה לעולם את בתה, השחקנית קרולינה ולסגנה. אבי בתה אינו ידוע, שכן ידוע כי הוא נטש אותה. בעלה הראשון היה קרלוס ולסגנה, לו נישאה ב-1978, והוא אימץ את בתה ונתן לה את שמו. ב-1985 השניים התגרשו. בעלה השני הוא הארגנטינאי ארנלדו פיפקה, לו היא נשואה עד היום והשניים מתגוררים יחדיו בצ'יוואווה שבמקסיקו.

## פילמוגרפיה
### קולנוע

### טלוויזיה

## קישורים חיצוניים

קטגוריה:ילידות 1956
קטגוריה:שחקניות קולנוע וטלוויזיה מקסיקניות
קטגוריה:שחקני קולנוע וטלוויזיה מקסיקנים
קטגוריה:מורות למשחק
קטגוריה:במאיות טלוויזיה

קטגוריה:שחקנים ביקום הקולנועי של מארוול
דמות גבעה

[שמאל|ממוזער|250px|[הסוס הלבן של אפינגטון]]
**דמות גבעה** (באנגלית: **Hill figure**) היא יצירת אמנות שנוצרה בעבר הרחוק ולה חיקויים מודרניים, אשר נחקקה על צדה של גבעה (לרוב גבעה תלולה) שניתן לראותה מרחוק.

כאשר הדמות נעשית על ידי חפירה ומילוי המחפורת באבן גיר, נקראת היצירה "**דמות גיר**" (**Chalk figure**).

דמויות גבעה נפוצות באנגליה.

## היסטוריה
יצירת דמויות הגבעה החלה בתקופה הפרהיסטורית, וכללה דמויות אדם (ג'יגאנטוטומיה) ודמויות בעלי חיים (לרוב סוסים - לאוקיפוטומיה), וכן דמויות אבסטרקטיות.

הסיבה ליצירת הדמויות אינה ידועה, והיסטוריונים סבורים כי מדובר ביצירות שנוצרו לצרכים דתיים. דמויות מאוחרות ודמויות מודרניות נוצרו כיצירות אמנות, ואף כפרסומות.

הדמויות נוצרו על ידי חפירה רדודה של הדמות בצלע הגבעה. חפירה זו חשפה את אבן הגיר שמתחת לאדמת הגבעה, ויצרה ניגוד לצבע הירוק של הגבעה.

מאחר שהחפירה שיוצרת את הדמות רדודה, היא מתמלאת בעקבות סחף בוץ שנגרם מגשם, ויש לחדש את החפירה מעת לעת.

בין דמויות הגבעה הידועות ניתן למנות את ענק קרן אבאס, הסוס הלבן של אפינגטון, האיש האבוד של וילמינגטון, הסוס הלבן של צ'רהיל, הסוס הלבן של פוקסטון, הסוס הלבן של קילברן, הסוס הלבן של וסטברי והאיש הארוך של וילמינגטון.


תמונה:Cerne Abbas Giant View.jpg|ענק קרן אבאס
תמונה:Cherhillwhitehorse.jpg|הסוס הלבן של צ'רהיל
תמונה:Westburywhitehorse.JPG|הסוס הלבן של וסטברי
תמונה:Long_Man_of_Wilmington.jpg|האיש הארוך של וילמינגטון


## קישורים חיצוניים

*אתר דמויות הגבעה של הממלכה המאוחדת
*תצלומי אוויר של דמויות גבעה בממלכה המאוחדת
*דמויות גבעה באתר מורשת אנגליה

קטגוריה:הממלכה המאוחדת: אנדרטאות
קטגוריה:הממלכה המאוחדת: ארכאולוגיה
קטגוריה:הממלכה המאוחדת: תרבות
רות טובי

**רות (רותי) טובי אבישי** (נולדה בפברואר 1945) היא זמרת ואומנית ישראלית שנודעה בסיפור חייה יוצא הדופן.

## ביוגרפיה
טובי נולדה כ**רות אבישי** וגדלה בירושלים. 

בהיותה תינוקת עזבה אמה הביולוגית את הבית, וחרף תכונותיו המפוקפקות של אביה השאירה אותה עמו. 

החל מהיותה בגיל שלוש החל אביה של טובי להתעלל בה מינית בכך שנהג לבצע בה מעשי סדום, אונס וגילוי עריות. 

כשטובי הייתה בת שש אביה נישא בשנית, ודבר זה הביא להפסקת ההתעללות המינית בה מצדו, אך חשף אותה להתעללות מסוג אחר בתוך המשפחה מצד אשתו השנייה של אביה שלא אהבה אותה וביטאה זאת כלפיה כשהחלה להעביד אותה בפרך.

החל מגיל 11 טובי התגלגלה בין קיבוצים שונים, והיא ניסתה מספר פעמים להתאבד וברחה מהבית. בהמשך אף התלוננה במשטרה על מעשי אביה, אך עקב חוסר ראיות המשטרה סגרה את התיק.

בשנת 1961 כשעדיין נקראת בשם המשפחה אבישי, גילה אותה המלחין הנודע נחום נרדי, והיא יצאה איתו לסיבוב הופעות מחוץ לישראל, וגם הוציאה איתו ביחד עם הזמרת אהובה צדוק באותה השנה שני תקליטי ילדים לחג פורים.

לאחר ששירותה הצבאי הופסק באמצעו בעקבות חוסר הסתגלות חברתית עזבה טובי את ישראל ועברה לחיות באירופה שם חיה חיי עוני וייסורים ואף התגלגלה לסמים ולזנות.

בשנת 1968 התחתנה טובי עם בחור מקומי לאחר שנכנסה ממנו להריון, ושינתה את שם משפחתה להאצ'ט (שם המשפחה של בעלה), ולאחר מספר חודשים נולד בנה היחיד, ג'רום.

בשנת 1969 שהתה טובי בלונדון, ולמרות מצבה הרעוע הצליחה להוציא אלבום שלם באנגלית בשם "Lazy". חלק משירי האלבום הושמעו ברדיו, אך האלבום לא זכה להצלחה שלה קיוותה.

בשנת 1972 חזרה טובי לארץ והקימה יחד עם רבקה זהר ולאה לופטין את להקת "גושפנקא" (שהייתה מעין גרסה מוקדמת לשלישיית "שוקולד מנטה מסטיק" שלופטין, אחת מהבנות בשלישייה, תצטרף אליה בשנת 1973 ותחליף שם את תמי עזריה), אך הלהקה לא זכתה לתשומת לב והתפרקה ללא שירים מוקלטים, ובעקבות כך חזרה טובי ללונדון שם הכירה את בעלה שהיה מבוגר ממנה כמעט ב-30 שנה ווהם היו נשואים עד שהוא נפטר בשנת 1978.

בשנת 1979 טובי הוציאה אלבום נוסף בלונדון בשם "Keep It Going", שקיבל ביקורות טובות ואף הושמע כמה פעמים ברדיו, ובכל זאת לא זכה להצלחה בין השאר משום שקודם בצורה לא טובה.

בשנת 1981 עברה טובי עם בנה לברבנק שבארצות הברית, ובאותה תקופה השתפר מצבה הכלכלי, והיא פתחה מסעדה, עסקה בנדל"ן והגשימה חלום כאשר הקימה אולפן הקלטות. באולפן שבנתה היא חיברה, הלחינה וביצעה כ-100 שירים שעד כה לא פורסמו. בנוסף היא כתבה ארבעה תסריטים באורך מלא.
ב-1991 עברה טובי להתגורר במיאמי.

בשנת 2006 טובי הוציאה באנגלית את ספרה האוטוביוגרפי "?Incest To Where", שתיאר את מהלך חייה הקשים, החל מהאונס הראשון שעברה בגיל שלוש ועד מות בעלה.

בשנת 2009 טובי חזרה לישראל והוציאה את הגרסה העברית לספרה שנקראה בשם "מידת סדום". בנוסף באותה השנה החלה טובי לאסוף חומר לאלבום חדש, ממנו יצאו לרדיו חמישה שירים שכתבה והלחינה, ומתוכם בלט בעיקר השיר "פוליטיקה" שמתח ביקורת על המצב הכלכלי בארץ. שירים אלו אוגדו בסופו של דבר למיני-אלבום בשם "עוד נשיקה", שראה אור ב-3 בדצמבר באותה שנה בהוצאת האחים ראובני.

## דיסקוגרפיה
*"פורים" - 1961
*"Lazy" - 1969
*"Keep It Going" – 1979
* "עוד נשיקה" - 2009

## קישורים חיצוניים

* 

קטגוריה:זמרות ישראליות
קטגוריה:זמרים ישראלים
קטגוריה:ישראליות שהיגרו לממלכה המאוחדת
קטגוריה:ישראלים שהיגרו לממלכה המאוחדת
קטגוריה:כותבות אוטוביוגרפיה ישראליות
קטגוריה:ישראליות שנולדו ב-1945
קטגוריה:ישראלים שנולדו ב-1945
קטיה מאן

[250px|ממוזער|שמאל|טקסט="קרנבל ילדים", ציור משנת 1888 מאת [פרידריך אוגוסט פון קולבאך, חמשת ילדי משפחת פרינגסהיים מחופשים לליצנים. קטיה קיצונית משמאל.|"קרנבל ילדים", ציור משנת 1888 מאת פרידריך אוגוסט פון קולבאך, חמשת ילדי משפחת פרינגסהיים מחופשים לליצנים. קטיה קיצונית משמאל.]]
שמאל|ממוזער|250px|קטיה מאן וששת ילדיה
**קטיה מאן** (בגרמנית: **Katia mann**; 24 ביולי 1883 פלדפינג, גרמניה - 25 באפריל 1980 קילכברג, שווייץ) הייתה שחקנית גרמנייה ממוצא יהודי, נודעה בעיקר בשל נישואיה לסופר הגרמני זוכה פרס נובל לספרות, תומאס מאן.

## חייה
נולדה כקטרינה הדוויג פרינגסהיים בעיר פלדפינג שליד מינכן בגרמניה. קטיה הייתה בת למשפחת פרינגסהיים. אביה, פרופסור אלפרד פרינגסהיים, היה מתמטיקאי יהודי-גרמני. אמה, הדוויג דום פרינגסהיים, הייתה שחקנית גרמנייה ויהודייה שהתנצרה. וסבתה הייתה הסופרת הדוויג דום, שנודעה גם בשל מאבקה למען זכויות האישה.

כל ארבעת אחיה של קטיה מאן רכשו השכלה אקדמית וזכו לתארים מתקדמים מהאוניברסיטאות בהם למדו. אחיה הבכור, אריק פרינגסהיים למד משפטים ונפטר בארגנטינה לאחר התקף לב פתאומי בגיל 29 בלבד; אחיה פיטר פרינגסהיים, היה פרופסור לפיזיקה שלמד באוניברסיטת מינכן ופעל בגרמניה, ארצות הברית ובלגיה; אחיה היינץ פרינגסהיים היה פרופסור לארכאולוגיה ומוזיקאי; ואחיה התאום, קלאוס פרינגסהיים היה פרופסור למוזיקה, מנצח, מלחין ומשורר שפעל בגרמניה וביפן.

בדומה לאחיה, נרשמה אף היא ללימודי מתמטיקה ופיזיקה באוניברסיטת מינכן ואף נכחה במספר הרצאות בפילוסופיה. היא הפסיקה את לימודיה לאחר נישואיה לתומאס מאן, ועל אף שהמשיכה ללמוד כסטודנטית שלא מן המניין, לא חזרה ללמוד באופן סדיר באוניברסיטה ותמכה בבעלה.

קטיה נישאה לתומאס מאן ב-11 בפברואר 1905, בגיל 21. לזוג נולדו שישה ילדים:

בשנת 1912 לקתה קטיה במחלת ריאות ונשלחה להחלמה בסנטוריום בדאבוס. התכתבויותיה עם תומאס מאן וביקורו שם, הולידו את הרומן "הר הקסמים". 

קטיה שכלה שלושה מילדיה. היא נפטרה בגיל 97, בשנת 1980, בעיירה קילצברג שליד ציריך בשווייץ, עשרים וחמש שנים לאחר מות בעלה.

## לקריאה נוספת
*קטיה מאן, **זיכרונות שלא נכתבו** (Meine ungeschriebenen Memoiren), הוצאת כנרת זמורה-ביתן דביר. תרגם ישראל זמורה, תל אביב, 1979.

## קישורים חיצוניים

* 
* עץ משפחתי של משפחת מאן
* 

קטגוריה:יהודיות גרמניות
קטיה
קטגוריה:כותבי אוטוביוגרפיה גרמנים
קטגוריה:כותבי אוטוביוגרפיה יהודים

קטגוריה:ילידות 1883
קטגוריה:גרמניות שנפטרו ב-1980
הסוס הלבן של פוקסטון

**הסוס הלבן של פוקסטון** (באנגלית: **Folkestone White Horse**) הוא דמות גבעה בצורה של סוס לבן שנחצבה בגבעת צ'ריטון בפוקסטון שבמחוז קנט בדרום־מזרח אנגליה. הסוס נחצב בשנת 2003 בסמוך לטרמינל מנהרת התעלה.

## חציבת הסוס
חציבת הסוס על הגבעה תוכננה להיערך כחלק מאירועי שנת 2000 בבריטניה, אולם בשל שביתות וקשיים כלכליים היא התעכבה. מטרת בניית הסוס הייתה ליצור יצירת אמנות בסמוך לטרמינל מנהרת התעלה - יצירת אמנות מונומנטלית אשר תחקק בזיכרון הנוסעים בעזבם את המדינה. חציבת סוסי גיר היא מסורת בריטית שמקורה בתקופה הקלטית.

היצירה עוצבה על ידי האמן המקומי צ'ארלי ניווינגטון, אשר קיבל השראתו משרידי מצודה מתקופת הברזל המצוייה בקרבת מקום והנקראת בשם "גבעת הסוס". ארגון טבע אנגליה (English Nature) גוף הפועל לשמירת על נכסי טבע התנגד לפגיעה בנוף הטבעי בשל בניית הסוס, ואף פנו לראש ממשלת בריטניה לעצור את הבנייה, אולם הבנייה אושרה והעבודות החלו בספטמבר 2002. היצירה נבנתה בעבודת יד (מבלי שימוש בכלי חפירה כבדים) באמצעות מתנדבים. בורות רדודים בעומק 30 - 60 ס"מ נחפרו בגבעה, ומולאו באבני גיר.

מפלגת הירוקים וארגון חברי כדור הארץ פנו לאיחוד האירופי בקריאה לעצור את הפרויקט שכן הוא התבצע באתר טבע מוגן, ובעקבות הפניה הוציא האיחוד האירופי הודעה רשמית לממשלת בריטניה לפיה העבודה בלתי חוקית, וכי על הממשלה לעצור את העבודות ולשקם את האתר.

עבודות הבנייה הושלמו בראשית יוני 2003.

ב-18 ביוני 2004 הוטמנה באתר קפסולת זמן.

## ראו גם
* הסוס הלבן של קנט
* הסוס הלבן של אפינגטון

## קישורים חיצוניים

* 
* מידע על הסוס הלבן

## הערות שוליים

קטגוריה:קנט
הסוס הלבן של אפינגטון

שמאל|ממוזער|250px|תצלום אוויר של הסוס הלבן של אפינגטון.
**הסוס הלבן של אפינגטון** (באנגלית: **Uffington White Horse**) הוא דמות גבעה מהתקופה הפרהיסטורית המאוחרת, שאורכה 110 מטרים, הממוקמת באפינגטון, במחוז אוקספורדשייר שבאנגליה. הדמות נוצרה על ידי חפירה בצלע הגבעה ומילוי החפירה בקירטון לבן.

האתר מתוחזק ומנוהל על ידי קרן הנאמנות הלאומית למקומות בעלי עניין היסטורי או יופי טבעי.

## היסטוריה
חפירה ארכאולוגית שנערכה בשנת 1994 העלתה כי הדמות נוצרה בשלהי תקופת הברונזה או בתקופת הברזל של בריטניה, כלומר באלף הראשון לפנה"ס או בתחילת האלף הראשון לספירה. באתרים אחרים באזור התגלו מטבעות מתקופת הברזל עם איור דומה לסוס, אשר מחזקים את התיארוך הארכאולוגי. קודם לבדיקה זו היו חוקרים שסברו כי הסוס נוצר בראשית ימי הביניים.

תיאורים של הסוס קיימים מאמצע המאה ה-11, וכבר מתקופה זו ברור כי מדובר בצורת סוס. יומן נזירי שנכתב במנזר אבינגדון בין השנים 1072–1084, מתאר את ה"mons albi equi" – "הר הסוס הלבן".

עד אמצע המאה ה-19, מדי שבע שנים נערך יריד של כפרי הסביבה באתר, במסגרתו תוחזק הסוס, ותוקנו חלקיו שנפגעו בפגעי מזג האוויר. יריד זה אפשר את השתמרות הסוס עד ימינו.

## אזכורים בתרבות
הסוס מוזכר בשירו של ג. ק. צ'סטרטון "הבלדה על הסוס הלבן" (The Ballad of the White Horse). השיר מתאר את העבודה הנדרשת מדי כמה שנים בשביל לשמר את היצירה. הסוס הופיע על גב התקליטור של הלהקה נירוונה "In Utero" וכן בווידאו קליפ לשירה של קייט בוש "Cloudbusting", וכאיור הנושא על עטיפת האלבום "English Settlement" של הלהקה הבריטית XTC, שיצא בשנת 1982.

## ראו גם
* הסוס הלבן של פוקסטון
* סגידה לסוסים

## לקריאה נוספת

* Miles, D. et al., Uffington White Horse and its Landscape: Investigations at White Horse Hill, Uffington, 1989-95 and Tower Hill, Ashbury, 1993-4, Oxford Archaeology, 2003, 
* Plenderleath, Rev. W. C., *The White Horses of the West of England* (London: Allen & Storr, 1892)


## קישורים חיצוניים

* 
* הסוס הלבן, באתר הקרן הלאומית של הממלכה המאוחדת
* תיאור הסוס הלבן באתר ancient britain
* תצלומי אוויר של האתר

קטגוריה:ערכים שבהם תבנית בריטניקה אינה מתאימה
קטגוריה:אוקספורדשייר
קטגוריה:אנגליה: אתרים ארכאולוגיים
קטגוריה:תקופת הברונזה
קטגוריה:אמנות פרהיסטורית